CELEX: 32019D0219(01)
Language: da
Date: 2019-02-15 00:00:00
Title: Kommissionens gennemførelsesafgørelse af 15. februar 2019 om finansiering og vedtagelse af arbejdsprogrammet for 2019 og 2020 for så vidt angår gennemførelsen af hasteforanstaltninger til bekæmpelse af visse dyresygdomme og planteskadegørere

19.2.2019   
               
               
                  DA
               
               
                  Den Europæiske Unions Tidende
               
               
                  C 66/11
               
            
         KOMMISSIONENS GENNEMFØRELSESAFGØRELSE
         af 15. februar 2019
         om finansiering og vedtagelse af arbejdsprogrammet for 2019 og 2020 for så vidt angår gennemførelsen af hasteforanstaltninger til bekæmpelse af visse dyresygdomme og planteskadegørere
         (2019/C 66/10)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (1) (i det følgende benævnt »finansforordningen«), særlig artikel 110,
         under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (2), særlig artikel 36, stk. 4, og
         ud fra følgende betragtninger:
         
                     (1)
                  
                  
                     Med henblik på at sikre implementeringen af hasteforanstaltninger til bekæmpelse af visse dyresygdomme og planteskadegørere bør der vedtages en flerårig finansieringsafgørelse, som udgør det flerårige arbejdsprogram for 2019 og 2020. Ved artikel 110 i forordning (EU, Euratom) 2018/1046 (»finansforordningen«) fastsættes der detaljerede bestemmelser for finansieringsafgørelser.
                  
               
                     (2)
                  
                  
                     Det bør tillades at tildele tilskud uden indkaldelse af forslag, og betingelserne for tildeling af disse tilskud bør fastsættes.
                  
               
                     (3)
                  
                  
                     Det er nødvendigt at tillade betaling af skyldig rente som følge af for sen betaling på grundlag af artikel 116, stk. 5, i finansforordningen.
                  
               
                     (4)
                  
                  
                     For at give mulighed for fleksibilitet i gennemførelsen af arbejdsprogrammet er det hensigtsmæssigt at tillade ændringer, der ikke betragtes som væsentlige i henhold til artikel 110, stk. 5, i finansforordningen.
                  
               
                     (5)
                  
                  
                     I henhold til artikel 6 i forordning (EU) nr. 652/2014 kan der ydes tilskud til medlemsstaterne op til de i forordningens artikel 5, stk. 1-3, fastsatte maksimumssatser vedrørende foranstaltninger truffet som følge af bekræftelsen af, at en af de i henhold til artikel 7 listeopførte dyresygdomme er forekommet, hvis de pågældende foranstaltninger er gennemført omgående og de gældende bestemmelser i den relevante EU-lovgivning er overholdt. Der kan også ydes tilskud til medlemsstater, tredjelande eller internationale organisationer for så vidt angår beskyttelsesforanstaltninger, der træffes i tilfælde af en direkte trussel mod Unionens sundhedsstatus som følge af forekomst af eller udvikling i en af de i henhold til artikel 7 eller 10 i nævnte forordning listeopførte dyresygdomme og zoonoser i et tredjeland eller en medlemsstat.
                  
               
                     (6)
                  
                  
                     I henhold til artikel 16 i forordning (EU) nr. 652/2014 kan der ydes tilskud til medlemsstaterne op til de i forordningens artikel 5, stk. 1-3, fastsatte maksimumssatser til foranstaltninger til udryddelse af, inddæmning af eller beskyttelse mod spredning af en planteskadegørere på de betingelser, der er fastsat i forordningens artikel 17.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               BESTEMT FØLGENDE:
         
            Artikel 1
            Arbejdsprogrammet
            Den flerårige finansieringsafgørelse, der udgør det flerårige arbejdsprogram for så vidt angår gennemførelse af hasteforanstaltninger til bekæmpelse af visse dyresygdomme og planteskadegørere for 2019 og 2020 som fastsat i bilaget, vedtages.
         
         
            Artikel 2
            EU's bidrag
            EU's maksimale bidrag til gennemførelsen af programmet for regnskabsåret 2019 er fastsat til 50 000 000 EUR og for regnskabsåret 2020 til 20 000 000 EUR og finansieres over de bevillinger, der er opført under følgende budgetposter i Unionens almindelige budget:
            
                        a)
                     
                     
                        for 2019 — budgetpost 17 04 04: 50 000 000 EUR
                     
                  
                        b)
                     
                     
                        for 2020 — budgetpost 17 04 04: 20 000 000 EUR
                     
                  Bevillingerne i stk. 1 kan også dække skyldig rente som følge af for sen betaling.
            Gennemførelsen af denne afgørelse er betinget af, at de bevillinger, der fremgår af Unionens almindelige budget for 2020, er til rådighed, efter at budgetmyndigheden har vedtaget budgettet.
            Unionens finansielle bidrag fastsættes individuelt til 50 %, 75 % eller 100 % af de støtteberettigede udgifter for hver enkelt tilskudsmodtager, jf. artikel 5, i forordning (EU) nr. 652/2014.
         
         
            Artikel 3
            Fleksibilitetsbestemmelse
            Kumulerede ændringer af de beløb, der er tildelt specifikke tiltag, som ikke overstiger 20 % af det årlige maksimale EU-bidrag, der er anført i artikel 2, stk. 1, i denne afgørelse, betragtes ikke som væsentlige, jf. artikel 110, stk. 5, i finansforordningen, forudsat at ændringerne ikke i betydelig grad påvirker arten af arbejdsprogrammets foranstaltninger og målsætninger.
            Den ansvarlige anvisningsberettigede kan foretage de ændringer, der er omhandlet i stk. 1. Ændringerne foretages i overensstemmelse med principperne om forsvarlig finansiel forvaltning og proportionalitet.
         
         
            Artikel 4
            Tilskud
            Tilskud kan tildeles uden indkaldelse af forslag i overensstemmelse med de betingelser, der er fastsat i bilaget. Tilskud kan tildeles til de organer, der er nævnt i bilaget og udvalgt i overensstemmelse med punkt 2.1 i bilaget.
         
         
            Udfærdiget i Bruxelles, den 15. februar 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EUT L 193 af 30.7.2018, s. 1.
         
            (2)  EUT L 189 af 27.6.2014, s. 1.
      
      
         
            BILAG
            Arbejdsprogram for regnskabsårene 2019 og 2020 for så vidt angår gennemførelsen af hasteforanstaltninger til bekæmpelse af visse dyresygdomme og planteskadegørere
            1.   Indledning
            
            På grundlag af målene i artikel 2 i Europa-Parlamentets og Rådets forordning (EU) nr. 652/2014 af 15. maj 2014 indeholder dette arbejdsprogram de tiltag, der skal finansieres, samt budgetfordelingen for 2019 og 2020 for tilskud, der gennemføres ved direkte forvaltning.
            a)   Retsgrundlag
            
                        Europa-Parlamentets og Rådets forordning (EU) nr. 652/2014 af 15. maj 2014
                     
                  Budgetpost
            
                        17 04 04
                     
                  Mål
            
                        Målet for disse tiltag er at bekæmpe dyresygdomme eller planteskadegørere ved at træffe hasteforanstaltninger i henhold til artikel 6 og 16 i forordning (EU) nr. 652/2014.
                     
                  Forventede resultater
            
                        De resultater, som Kommissionen forventer af det tiltag, der er nævnt under »Mål«, er at undgå yderligere spredning af dyresygdomme og planteskadegørere og at sikre en hurtig udryddelse af disse, når de forekommer på Unionens område.
                     
                  2.   Tilskud
            
            Den samlede budgetbevilling, der er afsat til tilskud under dette arbejdsprogram, er 50 000 000 EUR for regnskabsåret 2019 og 20 000 000 EUR for regnskabsåret 2020.
            2.1.   Hasteforanstaltninger til bekæmpelse af visse dyresygdomme og planteskadegørere i form af tilskud uden indkaldelse af forslag
            
            Typen af ansøgere, som den direkte tildeling er rettet imod:
            
                        
                                    a)
                                 
                                 
                                    organer, der i en basisretsakt som omhandlet i finansforordningens artikel 58 udtrykkeligt er identificeret som tilskudsmodtagere, eller til organer udpeget af medlemsstater, på deres ansvar, når disse medlemsstater i en basisretsakt er identificeret som tilskudsmodtagere
                                 
                              
                                    b)
                                 
                                 
                                    organer med et retligt eller faktisk monopol eller til organer udpeget af medlemsstater, på deres ansvar, når disse medlemsstater befinder sig i en retlig eller faktisk monopolstilling
                                 
                              
                                    c)
                                 
                                 
                                    aktiviteter med særlige karakteristika, som kræver en særlig form for organ på grund af dets tekniske kompetence, dets høje specialiseringsgrad eller dets administrative beføjelser, på betingelse af, at de pågældende aktiviteter ikke falder inden for anvendelsesområdet for en indkaldelse af forslag
                                 
                              
                  Beskrivelse af aktiviteter, til hvilke der kan bevilges tilskud uden indkaldelse af forslag på grundlag af artikel 195 i finansforordningen.
            
                        
                                    a)
                                 
                                 
                                    I henhold til artikel 6 i forordning (EU) nr. 652/2014 kan der ydes tilskud til medlemsstaterne op til de i forordningens artikel 5, stk. 1-3, fastsatte maksimumssatser vedrørende foranstaltninger truffet som følge af bekræftelsen af, at en af de i henhold til forordningens artikel 7 listeopførte dyresygdomme er forekommet, hvis de pågældende foranstaltninger er gennemført omgående og de gældende bestemmelser i den relevante EU-lovgivning er overholdt. Der kan endvidere ydes tilskud til medlemsstater, tredjelande og internationale organisationer for så vidt angår beskyttelsesforanstaltninger, der træffes i tilfælde af en direkte trussel mod Unionens sundhedsstatus som følge af forekomst af eller udvikling i en af de i henhold til forordningens artikel 7 eller 10 listeopførte dyresygdomme og zoonoser i et tredjeland eller en medlemsstat.
                                 
                              
                                    b)
                                 
                                 
                                    I henhold til artikel 16 i forordning (EU) nr. 652/2014 kan der ydes tilskud til medlemsstater eller internationale organisationer op til de i forordningens artikel 5, stk. 1-3, fastsatte maksimumssatser til foranstaltninger til udryddelse, inddæmning eller beskyttelse mod spredning af en planteskadegører på de betingelser, der er fastsat i forordningens artikel 17.
                                 
                              
                                    c)
                                 
                                 
                                    Ved artikel 3, stk. 2, i forordning (EU) nr. 652/2014 er det fastsat, at når der ydes tilskud til medlemsstaternes kompetente myndigheder, betragtes disse som udpegede tilskudsmodtagere efter betydningen i artikel 195, litra c), i forordning (EU, Euratom) 2018/1046. Sådanne tilskud kan ydes uden indkaldelse af forslag.
                                 
                              
                                    d)
                                 
                                 
                                    I overensstemmelse med artikel 6, stk. 5, i forordning (EU) nr. 652/2014 kan Kommissionen yde EU-tilskud til oprettelse af lagre af biologiske produkter eller indkøb af vaccinedoser, hvis forekomst af eller udviklingen i en i henhold til forordningens bilag I eller II listeopført dyresygdom eller zoonose i et tredjeland eller en medlemsstat kan udgøre en trussel mod Unionen.
                                 
                              
                  Gennemførelse
            
                        Gennemføres af GD SANTE
                     
                  Støtteberettigede omkostninger
            
                        Unionens finansielle bidrag dækker følgende støtteberettigede udgifter til bekæmpelse af dyresygdomme i henhold til artikel 8 i forordning (EU) nr. 652/2014:
                        
                                    a)
                                 
                                 
                                    udgifter til godtgørelse til ejere for værdien af dyr, der er slagtet eller aflivet
                                 
                              
                                    b)
                                 
                                 
                                    udgifter til slagtning eller aflivning af dyr og dermed forbundne transportomkostninger
                                 
                              
                                    c)
                                 
                                 
                                    udgifter til godtgørelse til ejerne af dyr for værdien af animalske produkter, som de har fået destrueret, begrænset til disse produkters markedsværdi, umiddelbart inden enhver mistanke om sygdom opstod eller blev bekræftet
                                 
                              
                                    d)
                                 
                                 
                                    udgifter til rengøring af, eliminering af insekter fra og desinfektion af bedrifter og udstyr, baseret på epidemiologi og patogenets karakteristika
                                 
                              
                                    e)
                                 
                                 
                                    udgifter til transport og destruktion af kontamineret foder og, hvis det ikke kan desinficeres, kontamineret udstyr
                                 
                              
                                    f)
                                 
                                 
                                    udgifter til indkøb, opbevaring, administration eller distribution af vacciner og madding såvel som udgifter til selve dyrkningen, hvis Kommissionen har fastsat eller godkendt sådanne tiltag
                                 
                              
                                    g)
                                 
                                 
                                    udgifter til transport og bortskafning af kadavere
                                 
                              
                                    h)
                                 
                                 
                                    i behørigt begrundede ekstraordinære tilfælde:
                                    
                                                i)
                                             
                                             
                                                udgifter til prøveudtagning
                                             
                                          
                                                ii)
                                             
                                             
                                                udgifter til test
                                             
                                          
                                                iii)
                                             
                                             
                                                udgifter til oplysningskampagner
                                             
                                          
                                                iv)
                                             
                                             
                                                andre nødvendige udgifter til udryddelse af sygdommen, afhængigt af patogenets epidemiologi og egenskaber.
                                             
                                          
                              Unionens finansielle bidrag dækker følgende støtteberettigede udgifter til bekæmpelse af planteskadegørere i henhold til artikel 18 i forordning (EU) nr. 652/2014:
                        
                                    a)
                                 
                                 
                                    udgifter til personale, uanset deres status, der er direkte involveret i foranstaltningerne, samt udgifter til leje af udstyr, til hjælpematerialer og til andre nødvendige materialer, til behandlingsmidler, til prøveudtagning og til laboratorietest
                                 
                              
                                    b)
                                 
                                 
                                    udgifter til tjenesteydelseskontrakter med tredjeparter om udførelse af dele af foranstaltningerne
                                 
                              
                                    c)
                                 
                                 
                                    udgifter til godtgørelse til de berørte erhvervsdrivende eller ejere for behandling, destruktion og efterfølgende fjernelse af planter, af planteprodukter og af andre objekter samt for rengøring og desinfektion af lokaler, arealer, vand, jord, vækstmedier, anlæg, maskiner og udstyr
                                 
                              
                                    d)
                                 
                                 
                                    pr. 1. januar 2017, udgifter til godtgørelse til de pågældende ejere for værdien af de destruerede planter, planteprodukter eller andre genstande, der er omfattet af artikel 16 i direktiv 2000/29/EF, begrænset til den markedsværdi, sådanne planter, planteprodukter og andre genstande ville have haft, hvis ikke de var berørt af disse foranstaltninger; en eventuel restværdi fratrækkes godtgørelsen
                                 
                              
                                    e)
                                 
                                 
                                    i behørigt begrundede ekstraordinære tilfælde:
                                    
                                                i)
                                             
                                             
                                                udgifter til oplysningskampagner
                                             
                                          
                                                ii)
                                             
                                             
                                                andre omkostninger, der er nødvendige til udryddelse eller inddæmning af skadegøreren eller i forbindelse med supplerende beskyttelsesforanstaltninger mod spredning af skadegøreren, afhængigt af patogenets epidemiologi og egenskaber.
                                             
                                          
                              
                  Tildelingskriterier
            
                        Kriterierne for tildeling af EU-tilskud er:
                        
                                    a)
                                 
                                 
                                    overholdelsen af kravene i den relevante EU-lovgivning
                                 
                              
                                    b)
                                 
                                 
                                    relevansen af de planlagte aktiviteter med henblik på udryddelse af dyresygdommene og planteskadegørerne.